Document ID: 31978R1260

ΚΑΝΟΝΙΣΜΟΣ (ΕΟΚ) αριθ. 1260/78 ΤΟΥ ΣΥΜΒΟΥΛΙΟΥ της 12ης Ιουνίου 1978 περί τροποποιήσεως του κανονισμού (ΕΟΚ) αριθ. 1418/76 όσον αφορά τη διαδικασία καθορισμού της τιμής κατωφλίου της αποφλοιωμένης ορύζης σε στρογγυλούς κόκκους και των θραυσμάτων ορύζης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι, σύμφωνα με το άρθρο 14 παράγραφος 4 και το άρθρο 15 παράγραφος 3 του κανονισμού (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 1126/78(4), οι τιμές κατωφλίου για την αποφλοιωμένη όρυζα σε στρογγυλούς κόκκους και για τα θραύσματα καθορίζονται από το Συμβούλιο κατόπιν προτάσεως της Επιτροπής-
ότι η τιμή κατωφλίου για την αποφλοιωμένη όρυζα σε στρογγυλούς κόκκους καθορίζεται δ' αφαιρέσεως από την ενδεικτική τιμή, των εξόδων μεταφοράς μεταξύ Rotterdam και Duisburg, των εξόδων εκφορτώσεως και ενός περιθωρίου εμπορίας- ότι η τιμή κατωφλίου για τα θραύσματα καθορίζεται σε επίπεδο μεταξύ Rotterdam και Duisburg, των εξόδων εκφορτώσεως και ενός περιθωρίου εμπορίας- ότι η τιμή κατωφλίου για τα θραύσματα καθορίζεται σε επίπεδο μεταξύ 130 και 140% της τιμής κατωφλίου του αραβοσίτου- ότι, εφ' όσον αυτές οι τιμές κατωφλίου είναι μόνον παράγωγες και τα κριτήρια βάσει των οποίων προκύπτουν είναι τεχνικά για την περίπτωση της αποφλοιωμένης ορύζης, για δε την περίπτωση των θραυσμάτων είναι ήδη προσδιορισμένα από το Συμβούλιο, ενδείκνυται η ανάθεση στην Επιτροπή του καθορισμού των τιμών αυτών, σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 1418/76,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1418/76 τροποποιείται ως εξής:
1. Το άρθρο 14 παράγραφος 4 αντικαθίσταται από το ακόλουθο κείμενο:
"4. Το Συμβούλιο, προτάσει της Επιτροπής, καθορίζει, με ειδική πλειοψηφία, το ποσό προστασίας που προβλέπεται στην παράγραφο 3."
2. Το άρθρο 14 παράγραφος 5 αντικαθίσταται από το ακόλουθο κείμενο:
"5. Προσδιορίζονται σύμφωνα με τη διαδικασία που προβλέπεται στο άρθρο 27:
α) η τιμή κατωφλίου της αποφλοιωμένης ορύζης σε κόκκους στρογγυλούς-
β) η τιμή κατωφλίου της αποφλοιωμένης ορύζης σε κόκκους μακρούς-
γ) η τιμή κατωφλίου της λευκανθείσης ορύζης σε κόκκους στρογγυλούς-
δ) η τιμή κατωφλίου της λευκανθείσης ορύζης σε κόκκους μακρούς-
ε) η ποικιλία της ορύζης σε κόκκους μακρούς που είναι αντιπροσωπευτική της κοινοτικής παραγωγής, καθώς και η διαφορά αξίας ανά τόννο αποφλοιωμένης ορύζης, μεταξύ της ποικιλίας αυτής και εκείνης της ορύζης σε κόκκους στρογγυλούς, η οποία ανταποκρίνεται στον ποιοτικό τύπο."
3. Το άρθρο 15 παράγραφος 3 αντικαθίσταται από το ακόλουθο κείμενο:
"3. Το Συμβούλιο, προτάσει της Επιτροπής, προσδιορίζει με ειδική πλειοψηφία τον ποιοτικό τύπο για τον οποίο έχει καθορισθεί η τιμή κατωφλίου των θραυσμάτων."
4. Στο άρθρο 15 προστίθεται η ακόλουθη παράγραφος:
"4. Η τιμή κατωφλίου των θραυσμάτων καθορίζεται σύμφωνα με τη διαδικασία που προβλέπεται στο άρθρο 27."
Άρθρο 2
Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1978.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στο Λουξεμβούργο, στις 12 Ιουνίου 1978.

Labels: 2
17
6